jkorsvik/nowiki_second_scrape_merged huggingface dataset:
Vortemelkslekta

Vortemelkslekta (Euphorbia) er en slekt i vortemelkfamilien.
Det er svært stor planteslekt med over 2000 arter; bare Astragalus har flere arter. De varierer fra krypende, ettårige urter til store trær og vokser i alle landområder over hele verden. I tørre deler av Afrika og Madagaskar finnes det sukkulente arter, som minner mye om kaktus, selv om det ikke er noe nært slektskap.
Sekvensering av DNA fra cellekjerner og kloroplaster viser utvetydig at slekta er en monofyletisk gruppe. Felles for alle vortemelkarter er at de har melkesaft og den spesielle oppbygningen av blomstene.


== Norske arter ==
Følgende arter er funnet i Norge:
dunvortemelk (Euphorbia amygdaloides) – innført etter 1800, med reproduserende bestand
dvergvortemelk (Euphorbia chamaesyce) – innført etter 1800, reproduserer ikke
sypressvortemelk (Euphorbia cyparissias) – innført etter 1800, med reproduserende bestand
søtvortemelk (Euphorbia dulcis) – innført etter 1800, med reproduserende bestand
vårvortemelk (Euphorbia epithymoides) – innført etter 1800, uklart om den reproduserer
veivortemelk (Euphorbia esula) – innført etter 1800, med reproduserende bestand
småvortemelk (Euphorbia exigua) – innført etter 1800, reproduserer ikke
åkervortemelk (Euphorbia helioscopia) – innført før 1800, med reproduserende bestand
hagevortemelk (Euphorbia lathyris) – innført etter 1800, med reproduserende bestand
strandvortemelk (Euphorbia palustris) – vokser naturlig langs kysten fra Østfold til Sogn
sandvortemelk (Euphorbia paralias) — frø kommer naturlig med havstrømmer og spirer, men reproduserer ikke
byvortemelk (Euphorbia peplus) – innført etter 1800, med reproduserende bestand


== Referanser ==


== Litteratur om arter i Europa og middelhavsområdet ==
C. Grey-Wilson og M. Blamey; norsk utgave T. Faarlund og P. Sunding (1992). Teknologisk Forlags store illustrerte flora for Norge og Nord-Europa. Teknologisk Forlag. s. 232–235. ISBN 82-512-0355-4. 
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 117–121. ISBN 0-7136-7015-0. 
L. Carles og L. Thébault (2010). Guide de la flore des Alpes-Maritimes: du Mercantour à la Méditerranée. Gilleta•nice-matin. s. 164–167. ISBN 978-2-915606-74-4. 
O. Polunin og A. Huxley, norsk utgave P. Sunding (1978). Middelhavsflora. NKI-Forlaget. s. 113–114. ISBN 82-562-0490-7. 


== Eksterne lenker ==
(en) vortemelkslekta – oversikt og omtale av artene i WORMS-databasen 
(en) vortemelkslekta i Encyclopedia of Life 
(en) vortemelkslekta i Global Biodiversity Information Facility 
(no) vortemelkslekta hos Artsdatabanken 
(sv) vortemelkslekta hos Dyntaxa 
(en) vortemelkslekta hos Fossilworks 
(en) vortemelkslekta hos ITIS 
(en) vortemelkslekta hos NCBI 
(en) vortemelkslekta hos The International Plant Names Index 
(en) vortemelkslekta hos Tropicos 
(en) Kategori:Euphorbia – bilder, video eller lyd på Wikimedia Commons
Frank Gilbreth

Frank Bunker Gilbreth, Sr. (født 7. juli 1868, død 14. juni 1924) var en tidlig forkjemper for vitenskapelig arbeidsdeling og en pioner innen tids- og bevegelsesstudier. I ettertid er han kanskje mest kjent som hovedpersonen i boken Cheaper by the Dozen, et halvbiografisk verk skrevet av hans sønn Frank Bunker Gilbreth, Jr. og datteren Ernestine Bunker Gilbreth.


== Karriere ==


=== Bevegelsesstudier ===

Da Gilbreth tjenestegjorde i den amerikanske hæren under første verdenskrig, var hans oppgave  å finne raskere og mer effektiv måte å montere og demontere håndvåpen. Ifølge Claude George (1968), reduserte Gilbreth alle bevegelsene hånden skulle gjøre, til 17 grunnleggende bevegelser. Gilbreth kalte bevegelsene for therbligs, «Gilbreth» stavet baklengs, med th stavet motsatt. Gilbreth utarbeidet også standardteknikker for hvordan man raskt demonterer og monterer sine våpen selv når man har bind for øynene eller i totalt mørke. Disse teknikkene brukes av militære styrker rundt om i verden i opplæringen av rekrutter. Gilbreth bidro også til å effektivisere de militære kantinene.


=== Død ===
Gilbreth døde av hjerteinfarkt 14. juni 1924, da han var bare 55 år gammel. Han var på Lackawannas jernbanestasjon i Montclair i New Jersey, og døde mens han pratet i telefonen. Kona Lillian døde først 48 år senere.


== Referanser ==


== Videre lesing ==
The Magic of Motion Study
George, C. S. Jr., 1968. The History of Management Thought. Prentice Hall.
Gilbreth, Frank Jr., and Ernestine Gilbreth Carey, 1948. Cheaper by the Dozen. ISBN 0-06-008460-X
------, 1950. Belles on Their Toes. ISBN 0-06-059823-9
Lillian Moller Gilbreth, 1998. As I Remember. Norcross, GA: Engineering & Management Press.
Price, Brian, 1990, "Frank and Lillian Gilbreth and the Motion Study Controversy, 19ac07-1930" in A Mental Revolution: Scientific Management since Taylor, Daniel Nelson, ed. The Ohio State University Press.


== Eksterne lenker ==
 Wikiquote: Frank Gilbreth – sitater

Gilbreth archive hos Purdue University.
The Gilbreth Network.
Bibliography of books by and about Gilbreth.
"The Gilbreth 'Bug-lights', by Frank B. Gilbreth, Jr. Originally published in the Historic Nantucket, Vol 39, no. 2 (Summer 1991), p. 20–22.
Original Films of Frank B Gilbreth 1945
Nederland under EM i friidrett 2002

Nederland deltok med 30 utøvere under EM i friidrett 2002 som ble arrangert 6.–11. august 2002 i München. Utøvere fra Nederland tok en medalje under mesterskapet.


== Medaljevinnere ==


== Referanser ==


== Eksterne lenker ==
(en) European Athletic Association
Maroš Šefčovič

Maroš Šefčovič (født 24. juli 1966 i Bratislava) er en slovakisk økonom, diplomat og politiker (SMER). Han er fra 2019 europakommissær og visepresident i Von der Leyen-kommisjonen, med ansvar for mellominstitusjonelle relasjoner og fremtidsplanlegging.Fra 2009 til 2010 var han EU-kommissær med ansvar for utdannelse, kultur og ungdom. I 2010 ble han visepresident i Europakommisjonen og ansvarlig for internpolitikk og administrasjon. Šefčovič ble i 2014 på valgt lands EU-kommissær i Juncker-kommisjonen. Han var opprinnelig foreslått som ordinær kommissær med ansvar for samferdsel og romfart, men tjente som europakommissær og visepresident med ansvar for energiunionen.
Šefčovič var kandidat ved presidentvalget i Slovakia i 2019.


== Referanser ==
Tollak Tollaksen Gudmestad

Tollak Tollaksen Gudmestad (født 11. april 1800 på nordre Hetland, Ogna, død 12. juni 1880 på Gudmestad, Nærbø) var en norsk byggmester som er spesielt kjent for å ha bygd flere kirker..
Gudmestad ble født på Nærbø på Jæren i 1800. Han er kjent som hovedentreprenør for 13 kirkebygg i Rogaland, alle etter Hans Linstow sine tegninger.
Han har blant annet bygd disse kirkene:

1832: Helleland kirke
1835: Bjerkreim kirke
1848: Gjesdal kirke
1852: Tonstad kirke
1854: Forsand kirke
1873: Lunde kirke


== Kilder ==
Gjesdal kirke 150 år - Jubileumshefte (Jærbladet 2008)
"REISEFØRAR" - Guide for Gjesdal kommune (2010)
Kjell M Sinnes: Tonstad kyrkje 150 år
Ashleigh Nelson

Ashleigh Nelson er navnet til flere personer:

Ashleigh Nelson (landhockeyspiller) (født 1987), australsk landhockeyspiller
Ashleigh Nelson (friidrettsutøver) (født 1991), engelsk sprinter
Shindig!

Shindig! var et amerikansk musikkprogram som gikk på TV fra 16. september 1964 til 8. januar 1966. Programlederen var Jimmy O’Neill, en DJ i Los Angeles. Shindig! fokuserte på populærmusikk fra artister som Tina Turner,  The Ikettes, Lesley Gore, Bo Diddley, Sonny & Cher, The Beach Boys, James Brown, The Supremes og The Ronettes. Programmet inkluderete også en dansegruppe som kalte seg The Shin-diggers, som vokalstøttet de som opptrådte hver uke.


== Sesong 1 ==


=== Program 12 ===
A Fool in Love (Tina Turner)
Ooh Poo Pah Doo (Tina Turner og Neil Sedaka)


=== Program 30 ===
Willie And The Hand Jive (Tina Turner, Marvin Gaye og Rightous Brothers)
Money (Tina Turner og Marvin Gaye)
That'll Be The Day (Tina Turner og Marvin Gaye)
Tell Her I'm Not Home (Tina Turner)
Tell The Truth (Tina Turner)


=== Program 32 ===
Peaches 'N' Cream (The Ikettes)
Camel Walk (The Ikettes)


=== Program 49 ===
I Don't Need (Tina Turner)
Goodbye, So Long (Tina Turner)
I Can't Believe What You Say (For Seeing What You Do) (Tina Turner)
Can Your Monkey Do the Dog? (Tina Turner, Jay P. Mobey og Bo Diddley)


== Referanser ==


== Eksterne lenker ==
(en) Shindig! på Internet Movie Database
Isla Tortuga (Costa Rica)

Isla Tortuga er to øyer, Isla Alcatraz (0,6 km²) og Isla Tolinga (1,2 km²), i Nicoyagolfen ved kysten av Stillehavet i Costa Rica. Øyene ligger så nærme hverandre at de på avstand ser ut som éi øy, og omtales derfor som Isla Tortuga. De har et samla areal på 1,8 km². De befinner seg 17 km sør for byen Puntarenas og 11 km sørøst for Paquera. De er administrativt en del av provinsen Puntarenas. Øyene er ubebodde, men er et populært turistmål på grunn av strendene, og det går daglige båtturer fra byen Puntarenas ut til øyene.


== Eksterne lenker ==
(en) Isla Tortuga (Costa Rica) – kategori av bilder, video eller lyd på Commons 
Islas de Costa Rica hos Playas de Costa Rica
Labroma

Labroma er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.


== Utbredelse ==
Slekten er bare kjent fra provinsen Western Australia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselgravere (Scarabaeinae) Latreille, 1806
Stammen Deltochilini Lacordaire, 1856
Slekten Labroma Sharp, 1873
Labroma horrens Sharp, 1873
Labroma tuberculata Waterhouse, 1874
Labroma umbratilis Matthews, 1974


== Kilder ==
Liste over artene


== Eksterne lenker ==
(en) Labroma i Encyclopedia of Life 
(en) Labroma i Global Biodiversity Information Facility 
(en) Labroma hos NCBI 
Labroma – detaljert informasjon på Wikispecies
Macropanelus

Macropanelus er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.


== Utbredelse ==
Slekten er endemisk for Sumatra.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselgravere (Scarabaeinae) Latreille, 1806
Stammen Deltochilini Lacordaire, 1856
Slekten Macropanelus Ochi, Kon & Araya, 1998
Macropanelus fujitai Ochi, Kon & Kawahara, 2008
Macropanelus karasuyamai Ochi, Kon & Kawahara, 2008
Macropanelus sumatrensis Ochi, Kon & Araya, 1998


== Kilder ==
Liste over artene


== Eksterne lenker ==
(en) Macropanelus i Encyclopedia of Life 
(en) Macropanelus i Global Biodiversity Information Facility 
Macropanelus – detaljert informasjon på Wikispecies
Namakwanus

Namakwanus er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.


== Utseende ==
Middelsstore (ca. 10 millimeter) skarabider uten flygevinger. Kroppen er brunsvart, litt matt og bredt oval. Hodet er bredt skovlformet med to korte tenner på forkanten og markerte, spissvinklede hjørner på sidene. Pronotum er omtrent dobbelt så bredt som langt. Dekkvingene er rundede med svake punktstriper, beina forholdsvis korte.


== Levevis ==
Namakwanus-artene er sjeldne og lite er kjent med sikkerhet om biologien deres. Imidlertid er minst to av artene funnet i "latriner" ved kolonier av klippegrevlinger, det er svært sannsynlig at slekten er knyttet til slike. Artene lever på høytliggende (rundt 1500 m), tørre tresavanner.


== Utbredelse ==
Slekten er bare kjent fra Namibia.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselgravere (Scarabaeinae) Latreille, 1806
Stammen Deltochilini Lacordaire, 1856
Slekten Namakwanus Scholtz & Howden, 1987
Namakwanus davisi Deschodt & Scholtz, 2007
Namakwanus endroedyi Deschodt, Davis & Scholtz, 2011
Namakwanus irishi Scholtz & Howden, 1987
Namakwanus streyi Frolov, 2005


== Kilder ==
Frolov, A.V. (2005) A New species of the dung beetle genus Namakwanus (Coleoptera, Scarabaeidae) from Namibia. Side 245-247 i: Konstantinov, Tischechkin & Penev (red.): Contributions to Systematics and Biology of Beetles. Papers Celebrating the 80th Birthday of Igor Konstantinovich Lapatin. Pensoft Publishing, Sofia og Moskva. [1]
Liste over artene


== Eksterne lenker ==
(en) Namakwanus i Encyclopedia of Life 
(en) Namakwanus i Global Biodiversity Information Facility 
(en) Namakwanus hos NCBI 
Namakwanus – detaljert informasjon på Wikispecies
Fever (Little Willie John-sang)

«Fever» er en sang skrevet av Eddie Cooley og John Davenport (pseudonym for Otis Blackwell) som ble spilt inn og gitt ut på singel med Little Willie John i 1956. Singelen kom på 1.-plass på R&B-lista og 24.-plass på Pop-lista.
Ann-Margret spilte inn sangen og ga den ut på albumet On the Way Up i 1962.
Suzi Quatro spilte inn sangen og ga den ut på albumet Your Mamma Won't Like Me i 1975.
Tina Turner spilte sangen live på sine show på slutten av 70-tallet og et av disse opptakene er å finne på videoen At the Apollo.
Den er også spilt inn av mange andre artister, blant andre: Peggy Lee, Elvis Presley, The McCoys, La Lupe og Madonna.


== Eksterne lenker ==
(en) Fever på MusicBrainz
Peckolus

Peckolus er en slekt av biller som hører til familien skarabider (Scarabaeidae). Disse billene har larver som utvikler seg i møkk som de graver ned.


== Utseende ==
Ganske små skarabider.


== Levevis ==
Artene lever i høytliggende, tempererte skoger.


== Utbredelse ==
Slekten er utbredt i Sør-Afrika (Transvaal og Natal).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselgravere (Scarabaeinae) Latreille, 1806
Stammen Deltochilini Lacordaire, 1856
Slekten Peckolus Scholtz & Howden, 1987
Peckolus alpinus Howden & Scholtz, 1988
Peckolus parvus Scholtz & Howden, 1987
Peckolus poenskopius Deschodt & Scholtz, 2008


== Kilder ==
Liste over artene


== Eksterne lenker ==
(en) Peckolus i Encyclopedia of Life 
(en) Peckolus i Global Biodiversity Information Facility 
(en) Peckolus hos NCBI 
Peckolus – detaljert informasjon på Wikispecies
Mani Hussaini

Mani Hussaini (født 25. oktober 1987 i Qamishli i Syria) er en norsk politiker (Ap) som fra 2014 til 2018 var leder i Arbeidernes ungdomsfylking (AUF). I 2021 ble han valgt inn som stortingsrepresentant fra Akershus.


== Biografi ==
Hussaini gikk på Nes videregående skole og Jessheim videregående skole, og tok sin bachelor i statsvitenskap ved Universitetet i Oslo (UiO). Han har Mastergrad i teknologi, innovasjon og kunnskap ved Universitetet i Oslo (UiO).
Han har arbeidet som servitør på Clarion Airport Hotel, som statist i Nordic Films Ulvenatten, som fylkessekretær i AUF i Akershus, rådgiver i UngOrg og har hatt internship ved den norske ambassaden i Abu Dhabi. Hussaini har spilt spiss for fotballaget Raumnes & Årnes IL.
Hussainis familie flyktet fra Syria i 1998, bodde på asylmottak i Sverige i ett år før de flyttet videre til Norge og flyttet mellom mottak i Bærum, Asker, Stord og Haugesund. Til slutt fikk familien opphold og endte opp på Romerike.Han ble medlem i AUF i 2006, og har siden det vært både fylkessekretær og leder i AUF i Akershus, internasjonal rådgiver i AUF, og siden 2012 sentralstyremedlem i AUF, samt vara til Stortinget fra 2013 til 2021. Han sitter også i kommunestyret i Ullensaker og i Akershus fylkesting. Ved stortingsvalget i 2021 fikk han fast plass på Stortinget.


== Stortingskomiteer ==
2021–2025: Medlem av Energi- og miljøkomiteen


== Referanser ==


== Eksterne lenker ==
(en) Mani Hussaini – kategori av bilder, video eller lyd på Commons 
(en) Mani Hussaini på Internet Movie Database 
(no) Mani Hussaini hos Stortinget 
(no) Mani Hussaini hos Norsk senter for forskningsdata 
(no) Mani Hussaini, fra allkunne.no
Alessandro Minuto-Rizzo

Alessandro Minuto-Rizzo er en italiensk diplomat og ambassadør.
Han var i peroioden 2001 til 2007 visegeneralsekretær i NATO. I en kortere periode fra 17. desember 2003 til 1. januar 2004 var Minuto-Rizzo også fungerende generalsekretær, i påvente av Jaap de Hoop Scheffers tiltredelse.


== Referanser ==
Pekmez

Pekmez (tyrkisk; fra oghuzturkisk bekmes) eller dibs (arabisk) er en melasse-lignende sirup fremstilt ved kondensering av saftene fra fruktmost, særlig fra druer, ved å koke den med et koagulant middel. Den benyttes som en sirup eller blandet med tahini til frokost.
Fruktmelasse, defrutum, var kjent allerede i antikken.I Tyrkia benyttes ofte fiken (incir), morbær (dut) eller einerbær (andiz). Pekmez laget av johannesbrød (keçiboynuz eller harnup) blir gjerne anbefalt som middel mot jernmangelanemi.
På Balkan er den mer syltetøylignende i tekstur i noen land. I Hellas kalles den petimezi (πετιμέζι).
I det arabiske kjøkken er dibs eller dibis laget av druer, johannesbær, eller dadler.


== Referanser ==


== Litteratur ==
Ministry of Agriculture in Turkey
Ragnhild Kaski

Ragnhild Helene Kaski (født 3. mai 1990 i Kirkenes) er generalsekretær i alkovett-organisasjonen Av-og-til. Hun var generalsekretær i Arbeidernes ungdomsfylking (AUF) fra 2014 til 2016.Kaski gikk på Kirkenes videregående skole, og har tatt midtøstenstudier ved Universitetet i Oslo. Hun er søsteren til SV-politiker Kari Elisabeth Kaski, tidligere nestleder i miljøorganisasjonen Zero.
Kaski har vært leder i AUF i Finnmark, valgkamprådgiver i AUF og er 3. vararepresentant til Stortinget for Finnmark Arbeiderparti i perioden 2013-2017. Siden 2012 har hun vært medlem av AUFs sentralstyre, og ble 19. oktober 2014 valgt til AUFs generalsekretær.


== Referanser ==


== Eksterne lenker ==
(no) Ragnhild Kaski hos Stortinget 
(no) Ragnhild Kaski hos Norsk senter for forskningsdata
Johan Börjesson

Johan Börjesson (født 1970 i Stockholm) er direktør for Trondheim kunstmuseum siden mars 2014.Börjesson er utdannet fil.mag. i kunsthistorie ved Stockholms universitet. Börjesson ledet og utviklet Stiftelsen Parken i Sundbyberg, også kalt Marabouparken i perioden 2001-2011. Marabouparken består av en skulptursamling fra tidlig 1900-tall, samt samlingen til kunstneren Hilding Linnqvist.
Johan Börjesson har tidligere arbeidet som skribent og museumspedagog for Moderna Museet og Nationalmuseet.


== Referanser ==
Heartbreak Hotel

«Heartbreak Hotel» er en sang skrevet av Mae Boren Axton og Thomas Durden som ble spilt inn og gitt ut singel med Elvis Presley i 1956. Singelen kom på 1.-plass på Pop-lista, 2.-plass i Storbritannia og 5.-plass på R&B-lista.Ann-Margret spilte inn sangen og ga den ut på albumet On the Way Up i 1962. Sangen ble også gitt ut på b-siden av singelen Moon River senere samme år.
I 1969 ble Lynn Andersons versjon gitt ut på samlealbumet Best Songs Of Lynn Anderson. Den er også med på albumene hennes Up Close fra 1983, Listen To A Country Song fra 1985 og Rose Garden: The Number Ones fra 2004.
John Cale synger sangen på konsertalbumet June 1, 1974 tatt opp i Rainbow Theatre i London.
Suzi Quatro spilte inn sangen og ga den ut på albumet Aggro-Phobia i 1977. Senere samme år spilte hun inn sangen live i Japan og ga den ut på albumet Live And Kickin'.
Også Guns N' Roses har spilt den inn i 1987 på sitt album Appetite For Destruction.
På albumet Elvis, Barbra & Jag, fra 2011, er også Carolas tolkning av sangen med.
Lisa Dillan har spilt inn sangen på albumet Love Me Tender - The Quite  Quiet  Way fra 2012.


== Eksterne lenker ==
(en) Heartbreak Hotel på MusicBrainz
Krag (slekt fra Trøndelag)

Krag er en norsk slekt med dansk opphav. Den kalles til forskjell fra andre danske og norske slekter med samme navn også den «trønderske slekten Krag», og stammer fra Rasmus Krag som var forpakter på Rein kloster. Til slekten hører heraldikeren Hans Krag og historikeren Claus Krag (1943). Til slekten hører også William Krag og Didrik Krag, som herved legger til mer fullstendig informasjon vedrørende Peter Rasmus Krags etterfølgere. Dette fordi ett av hans barn er uteblitt i listen, samt mange av etterkommerne ikke er vist.
Peter Rasmus Krag (1825-91) ingeniørkaptein og stortingsmann, g.m. Fredrikke Fyhn fikk 11 barn, hvorav 5 gutter og 2 jenter, overlevde til voksen alder. Disse 5 guttene var: 1. John Aas Krag (1853-1911) g.m. Hanna Thomé (1859-1943) som fikk 4 barn. 2. Hans Peter Krag (1857-1938) var forretningsmann og investor - grunnlegger av Krag & Co. Oslo, og fikk 3 barn. 3. Nils Aall Krag (1863-1926) grunnlegger av Krag Maskinfabrikk, Oslo. 4. Thomas Peter Krag (1868-1913) 2 barn 5. Vilhelm Andreas Wexels Krag (1871-1933) 3 barn.
John Aas Krag var forstmester og hans 4 barn er 1. Peter Krag (1885-1939) og mest kjent som forretningsmann og norsk generalkonsul i Paris under tiden han arbeidet i Frankrike. Han var gift med billedhuggeren Sigri Welhaven (1894-1991) og fikk datteren Ingrid Therese Krag (1930-2019). 2. Franz Anton William Krag (1888-1959) utvandret til Øst-Afrika og hadde kaffeplantasje i Kenya fra 1920. Han giftet seg med Sofie (Sonni) Geelmuyden Becker (1902-1989) i 1924, og de fikk 3 guttebarn. Knut (1925-52) ble flyver, John (1926-2007) kaffefarmer, og Didrik f. 1934 siviløkonom og historiker.
Hans P. Krag var forretningsmann og ledende investor i trelast industrien. Som eier av Krag & Co. med kontor i Oslo styrte han mye av vareeksporten først gjennom Paris til franske kolonier i Nord-Afrika og Middelhavsområdet. Samtidig utvidet hans virke til Sør-Afrika, plantasjer i Mozambique og kaffefarmer i Kenya. En bok om hans virke vil snart bli utgitt; som forsker i den forbindelse kan nevnes Kirsten Alsaker Kjerland ved Universitetet i Bergen under et prosjekt "In the Wake of Colonialism: Norwegian Commercial Interests in Africa..." Se også boken "Kolonitid" (2009) om Nordmenn på eventyr og big business i Afrika og Stillehavet, redigert av Kjerland og Knut M. Rio. 

		
		
		
		
		
		
		


== Referanser ==
Emilie Bersaas

Emilie Bersaas (født 6. mars 1992 i Stavanger) er en norsk politiker (Ap). Fra oktober 2014 er hun nestleder i Arbeidernes ungdomsfylking (AUF), og hun er 6. vararepresentant til Stortinget for Rogaland Arbeiderparti i perioden 2013-2017. I perioden 2011-2015 satt Bersaas i bystyret i Haugesund.Bersaas gikk på Skeisvang videregående skole. Hun har vært lokallagsleder i Haugalandet AUF, fylkessekretær i AUF i Rogaland, nestleder i AUF i Rogaland og medlem av landsstyret, politisk rådgiver for AUF sentralt og AUFs representant i Nasjonal støttegruppe etter 22. juli-hendelsene. Hun overlevde terroraksjonen på Utøya 22. juli 2011. Fra 2015 sitter hun i styret til Norsk Bane. I tillegg har hun jobbet som organisasjonsrådgiver i Miljøagentene.
Bersaas studerer per 2015 samfunnsgeografi ved Universitetet i Oslo.
Hun har vært sprinter i Haugesund IL og aktiv i Den Norske Turistforenings ungdomsorganisasjon som turleder.   


== Referanser ==


== Eksterne lenker ==
(en) Emilie Bersaas – kategori av bilder, video eller lyd på Commons 
(no) Emilie Bersaas hos Stortinget 
(no) Emilie Bersaas hos Norsk senter for forskningsdata